b'\n_START_ARTICLE_\nPeriklej\n_START_SECTION_\n\xc5\xbdivljenje\n_START_PARAGRAPH_\nPeriklej je bil po atenskem obi\xc4\x8daju najprej poro\xc4\x8den z eno od svojih najbli\xc5\xbejih sorodnic, s katero je imel dva sinova, Paralusa in Ksantipa. Okoli 445 pred na\xc5\xa1im \xc5\xa1tetjem se je lo\xc4\x8dil in \xc5\xbeeno ponudil drugemu mo\xc5\xbeu, s soglasjem svojih mo\xc5\xa1kih sorodnikov. Ime prve \xc5\xbeene ni znano. Edina informacija o njej je, da je bila \xc5\xbeena Hiponika, preden se je poro\xc4\x8dila s Periklejem in mati Kaliasa iz tega prvega zakona._NEWLINE_\xc5\xbdena, ki jo je v resnici obo\xc5\xbeeval je bila Aspazija iz Mileta. Postala je Periklejeva ljubica in sta \xc5\xbeivela skupaj, kot da bi bila poro\xc4\x8dena. Ta odnos zbujal \xc5\xa1tevilne reakcije in celo Periklejev lastni sin, Ksantip, ki je imel politi\xc4\x8dne ambicije, ni okleval z obrekovanjem svojega o\xc4\x8deta. Kljub vsemu to preganjanje ni ogrozilo Periklejeve morale, \xc4\x8deprav je moral pogosto za\xc5\xa1\xc4\x8dititi svojo ljubljeno Aspazijo, ko je bila obto\xc5\xbeena razkroja atenske dru\xc5\xbebe. Njegova najve\xc4\x8dja osebna tragedija je bila smrt njegove sestre in obeh legitimnih sinov, Ksantipa in Paralusa, vse je prizadela epidemija in nesre\xc4\x8de nikoli ni uspel premagati. Tik pred njegovo smrtjo 451 pred na\xc5\xa1im \xc5\xa1tetjem, so Atenci dovolili spremembo zakona, ki je omogo\xc4\x8dila njegovemu pol-atenskemu sinu z Aspazijo, Perikleju mlaj\xc5\xa1emu, postati dr\xc5\xbeavljan in zakonit dedi\xc4\x8d. Odlo\xc4\x8ditev je \xc5\xa1e toliko bolj osupljiva glede na to, da je sam Periklej predlagal zakon, ki je omejeval dr\xc5\xbeavljanstva tistim Atencem, ki niso imeli obeh star\xc5\xa1ev Atencev.\n_START_SECTION_\nMladost\n_START_PARAGRAPH_\nPeriklej je pri\xc5\xa1el na \xc4\x8delo atenske demokracije po smrti Efijalta. Na\xc5\xa1e vedenje o Periklejevem \xc5\xbeivljenju izhaja v glavnem iz dveh virov. Zgodovinar Tukidid ga je ob\xc4\x8dudoval in ga ni kritiziral. Vendar je bil Tukidid okoli 40 let mlaj\xc5\xa1i od Perikleja in ni bil sodobnik zgodnje Periklejeve kariere; prav tako se je Tukidid popolnoma osredinil na Periklejeve intelektualne sposobnosti in vodstvo v vojni in opu\xc5\xa1\xc4\x8dal biografske detajle, za katere je menil, da so nepomembni za temo o kateri je pisal. Te praznine je delno zapolnil Plutarh, ki je kak\xc5\xa1nih 500 let kasneje za\xc4\x8del pisati Periklejevo biografijo, saj je \xc5\xbeelel opisati \xc4\x8dloveka neomajne vrline in veli\xc4\x8dine, ki je uspe\xc5\xa1no prena\xc5\xa1al omahovanje mno\xc5\xbeic, da bi kon\xc4\x8dal precej zmeden nad sliko, ki jo je na\xc5\xa1el v virih o Periklejevi odgovornosti za nepotrebno vojno._NEWLINE_Periklej je bil rojen v prvi generaciji, ki je lahko uporabljala novo oro\xc5\xbeje \xe2\x80\x93 glas v narodni skup\xc5\xa1\xc4\x8dini \xe2\x80\x93 proti starim mogo\xc4\x8dni dru\xc5\xbeinam. Njegov o\xc4\x8de, Ksantip, je bil tipi\xc4\x8den pripadnik te generacije, skoraj gotovo \xc4\x8dlan stare in ugledne dru\xc5\xbeine, ki je za\xc4\x8del svojo politi\xc4\x8dno kariero z dinasti\xc4\x8dno poroko s \xc4\x8dlanico kontroverzne dru\xc5\xbeine Alkmeonidov. Kmalu je zapustil njihovo politi\xc4\x8dno smer, verjetno zaradi razhajanj glede vpra\xc5\xa1anja odnosov s Perzijo, in \xc5\xa1el po novi poti sodnega preganjanja kot politi\xc4\x8dnega oro\xc5\xbeja. Morda tudi zato, ker ni dobil \xc5\xa1ir\xc5\xa1e podpore, je bil Ksantip leta 484 pr. n. \xc5\xa1t. kaznovan z ostrakizmom, a se vrnil po splo\xc5\xa1ni amnestiji leta 480 pr. n. \xc5\xa1t., in poveljeval atenskim vojakom v bitki pri Mikali leta 479 pr. n. \xc5\xa1t.. Kmalu za tem je umrl. Periklej je morda od njega podedoval privr\xc5\xbeenost demokraciji, kot je tudi nasledil posest v demi (manj\xc5\xa1a upravna enota znotraj polisa) Holargu, severno od Aten, ki ga je postavljalo zelo visoko, a ne v sam vrh atinskih bogata\xc5\xa1ev. Periklejeva mati Agarista, ki je bila iz dru\xc5\xbeine Alkmeonidov, mu je zagotovila odnose z osebami, katerih politi\xc4\x8dna vrednost je upadala, nasledil pa je tudi prekletstvo svoje dru\xc5\xbeine, njihovo versko usodo, ki so jo njegovi sovra\xc5\xbeniki v\xc4\x8dasih izkoristili proti njemu._NEWLINE_Edino ime, ki se omenja v zvezi s Periklejevim zgodnjim izobra\xc5\xbeevanjem je Damon, u\xc4\x8ditelj glasbe, katerega vpliv pa se ni omejil samo na glasbo. Pazljivo je sledil predavanjem pred sokratskih filozofov Zenona iz Eleje in Anaksagora iz Klazomene. Kasneje, \xc5\xbee kot vodja atenske dr\xc5\xbeave, je Periklej vzdr\xc5\xbeeval tesne odnose z najnaprednej\xc5\xa1imi in najbolj talentiranimi ljudmi tistega \xc4\x8dasa \xe2\x80\x93 s sofistom Protagorom, zgodovinarjem Herodotom, velikim umetnikom Fidijem._NEWLINE_V svojem politi\xc4\x8dnem delovanju je Periklej od samega za\xc4\x8detka pristopil k demokratskemu gibanju srednjih slojev demosa (gr\xc5\xa1ko \xce\xb4\xe1\xbf\x86\xce\xbc\xce\xbf\xcf\x82 - ljudstvo) \xe2\x80\x93 trgovcev, lastnikom ladij, obrtni\xc5\xa1kih delavnic, srednjim in tudi manj\xc5\xa1im zemlji\xc5\xa1kim posestnikom \xe2\x80\x93 ki so bili zainteresirani za razvoj pomorske mo\xc4\x8di Aten, za utrditev njenih trgovinskih zvez, za razvoj pomorske trgovine in ki so prej podpirali Temistoklesa in Efijalta. Prvi znan datum iz Periklejevega \xc5\xbeivljenja je leto 472pr. n. \xc5\xa1t., ko je pla\xc4\x8dal prikaz Ajshilove perzijske trilogije (Finej, Glavk, Perzijci). Naslednja leta njegovega \xc5\xbeivljenja ne poznamo vse do leta 463 pr. n. \xc5\xa1t., ko je obto\xc5\xbeil Kimona, tedaj vodilnega atenskega vojskovodjo in dr\xc5\xbeavnika, da ni izkoristil mo\xc5\xbenost, ki se mu nasmihala za osvojitev Makedonije. To navaja na misel, da je Periklej zagovarjal agresivno politiko atenske ekspanzije. Periklej je leta 462 pr. n. \xc5\xa1t. podprl Efijatove reforme v smeri nadaljnje demokratizacije dru\xc5\xbebe. Po Efijaltovi smrti je Periklej nadaljeval za\xc4\x8deto demokrati\xc4\x8dno preobrazbo atenske dr\xc5\xbeave.'